ועדת הכספים, כנסת 17, פרוטוקול מספר 598, 2007-12-11 10:30

חברי הוועדה: חיים אורון יצחק בן-ישראל ניסן סלומינסקי שלי יחימוביץ ראובן ריבלין שי חרמש

מוזמנים: יגאל ברזני – סמנכ"ל גביה, המוסד לביטוח לאומי רות הורן – עו"ד, לשכת עורכי הדין רועי קרת – עו"ד , הלשכה המשפטית, המוסד לביטוח לאומי עופר מנירב – יו"ר רשות ועדת המסים, לשכת רואי החשבון בישראל אורנה צח – רו"ח, לשכת רואי החשבון בישראל

קצרנית: הצעת חוק הביטוח הלאומי, התשס"ח-2007

סטס מיסז'ניקוב: אנחנו עוברים להצעת חוק הביטוח הלאומי, התשס"ח-2007.

משה בר-סימנטוב: המצב שקיים היום בחוק הביטוח הלאומי יוצר עיוות במקרה של עובד שיש לו הכנסת עבודה וגם הכנסה פסיבית והוא יכול לשחק עם היחסים בין ההכנסות ובאמצעות זה להגיע לפטור מתשלום דמי ביטוח לאומי על ההכנסה הפסיבית.

משה בר-סימנטוב: אם ההכנסה מהעבודה שלו גבוהה בשקל מההכנסה הפסיבית שלו הוא יהיה פטור מהכנסות לדיבידנדים באופן כולל.

משה בר-סימנטוב: אם ההכנסה מדיבידנדים גבוהה בשקל מההכנסה מהעבודה שלו הוא יהיה חייב בתשלום גם על הכנסת העבודה וגם על ההכנסה מהדיבידנדים.

יצחק בן ישראל: איך הוא משחק בזה?

משה בר-סימנטוב: אתה משחק בגובה הדיבידנד שאתה מושך.

ראובן ריבלין: מה קורה עם אנשים שמשחקים עם זה כבר 100 שנה?

משה בר-סימנטוב: פרצות במיסוי צריך לסגור.

משה בר-סימנטוב: עשינו ביחד עם המוסד ביטוח הלאומי תיקון שיוצר האחדה של בסיסי המס הן מבחינת מס הכנסה והן מבחינת המוסד לביטוח לאומי.

משה בר-סימנטוב: הכלל שהנחה אותנו היה כלל שאומר שכל מה שחייב במס הכנסה בשיעור קבוע שאינו תלוי בגודל ההכנסה, כמו דיבידנד, יהיה פטור גם מתשלום ביטוח לאומי.

משה בר-סימנטוב: על דיבידנד, שזאת הכנסה שיש עליה שיעור מס קבוע שאינו תלוי בגודל ההכנסה, משלמים 25% תמיד.

משה בר-סימנטוב: זה עכשיו יהיה פטור מתשלום דמי ביטוח לאומי.

משה בר-סימנטוב: אותו דבר לגבי הכנסות שהן פטורות לחלוטין מתשלום מס הכנסה ויהיו פטורות גם מתשלום דמי ביטוח לאומי.

משה בר-סימנטוב: הכנסה שמשלמים עליה לפי שיעור המס השולי של אותו אדם.

משה בר-סימנטוב: זה אומר שאנחנו מחליטים לקחת את ההכנסה הזאת, לנכס אותה לנו כהכנסת עבודה ולשלם למס הכנסה מס לפי שיעור המס השולי שלנו.

משה בר-סימנטוב: אם אנחנו מרוויחם 4500 שקל זה 10%, אם אנחנו מרוויחים 50 אלף שקל זה 44%.

משה בר-סימנטוב: ישלמו על זה ביטוח לאומי בשיעור קבוע של 12%, שזה 7% ביטוח לאומי ו5% מס בריאות.

משה בר-סימנטוב: הדבר האחרון שאמרנו הוא שבחברות משפחתיות נמסה את הדיבידנד בביטוח לאומי ששם יכולת המשחק בין דיבידנד לבין הכנסה שכירה לא קיימת .

משה בר-סימנטוב: בכל מקרה לוקחים את הדיבידנד הזה וזוקפים אותו כהכנסה לטובת נישומים בחברה ומשלמים על זה מס לפי המס השולי.

משה בר-סימנטוב: השארנו את אותו עיקרון גם בביטוח לאומי.

משה בר-סימנטוב: בחברות משפחתיות יהיה צריך לשלם מס ביטוח לאומי גם על הדיבידנד.

משה בר-סימנטוב: עוד אמרנו שאנחנו נותנים 5% על אותן הכנסות ועליהן לא ישלמו מס הכנסה.

משה בר-סימנטוב: אנחנו מתחילים לשלם רק מעבר ל5% מהשכר הממוצע על ההכנסות האלו.

אורית נוקד: הייתה אלי פנייה מהאמנים והיוצרים לגבי הנושא של התמלוגים.

אורית נוקד: האם אתה יכול לתרגם לי את מה שאמרת לגביהם?

טלי: מדובר בכל מקורות ההכנסה, בין אם זאת הכנסה אקטיבית, כלומר הכנסת עבודה והכנסה מעסק, ובין אם זה המקורות הפסיביים, כמו דיבידנד, שכר דירה, ריבית.

ראובן ריבלין: הדבר לא פשוט.

ראובן ריבלין: נניח שאני עיתונאי שמחבר ספר.

ראובן ריבלין: על הספר אני מקבל שכר סופרים שאני משלם מס הכנסה.

ראובן ריבלין: אני מקבל תמלוגים בהתאם לזכויות היוצרים שלי.

ראובן ריבלין: התמלוגים האלה לא היו חייבים עד היום בביטוח לאומי.

משה בר-סימנטוב: הם היו חייבים בביטוח לאומי.

ראובן ריבלין: אתה טועה.

ראובן ריבלין: היום אתם הולכים ומשנים סדרי בראשית.

ראובן ריבלין: האמנים במקרים רבים נמצאים במצב שבו החברה לא מתייחסת בכבוד הראוי ליצירתם ולהעשרתם את החברה כולה.

ראובן ריבלין: זה דבר שמשנה סדרי עולם ומביא לידי מצב אבסורדי.

משה בר-סימנטוב: לא נעשה שום שינוי לגבי תמלוגים.

ראובן ריבלין: מה אם אני זמר ואני מופיע כל יום בקונצרט כזה או אחר?

ראובן ריבלין: על השתכרותי אני משלם את כל המסים הקיימים.

ראובן ריבלין: אני מקבל על כך שמשדרים ברדיו את שיריי, את השירים שחיברתי או את השירים שהלחנתי.

ראובן ריבלין: אלה דברים שאני היום מחויב בהם על פי התיקון שאתם מבקשים.

רועי קרת: רק אם אתה חברה שקופה.

רועי קרת: החיוב הוא לא כללי.

רועי קרת: הרוב יהיו פטורים.

ראובן ריבלין: אני לא יודע מה זה הרוב ומה זה הכלל.

ראובן ריבלין: לא מדובר בדיבידנד.

ראובן ריבלין: אני מדבר על תמלוגים שאני מקבל לפי חוק היוצרים, לפי חוק זכויות היוצרים.

משה בר-סימנטוב: התיקון היחיד שעשינו פה הוא הרחבת בסיס הפטור באופן גורף, למעט חברה משפחתית שלגביה אנחנו ממסים את הדיבידנד.

משה בר-סימנטוב: אני מניח שהאמנים שאתה מדבר עליהם לא הקימו חברות משפחתיות.

משה בר-סימנטוב: הם מקבלים תמלוגים.

משה בר-סימנטוב: על התמלוגים האלה הם שילמו בעבר ביטוח לאומי וימשיכו לשלם גם בעתיד ביטוח לאומי.

ראובן ריבלין: באו כל היוצרים ויצרו גוף גג שנקרא אקו"ם.

ראובן ריבלין: באמצעות הגוף הזה משלמים את התמלוגים ליוצרים.

ראובן ריבלין: לא באופן ישיר אלא באופן אמצעי.

ראובן ריבלין: אקו"ם זה איזה שהוא מוסד שאתה יכול להגדיר אותו כחברה.

חיים אורון: כולנו קיבלנו את אותם טלפונים ואת אותם מכתבים.

חיים אורון: אם אתה בא ואומר להם שלא קרה שום דבר נגמר הדיון.

חיים אורון: תגיד לנו שהם טועים.

משה בר-סימנטוב: הכלל שקבענו הוא הרחבת בסיס הפטור מתשלום דמי ביטוח לאומי, למעט דיבידנדים בחברה משפחתית.

משה בר-סימנטוב: אותן חייבנו.

משה בר-סימנטוב: אנחנו הרחבנו את בסיס הפטור באופן גורף, למעט החיוב של דיבידנדים בחברות משפחיות שהיו חייבות קודם ובפועל לא שילמו.

משה בר-סימנטוב: עכשיו הן יהיו חייבות לשלם.

יגאל ברזני: המצב החוקי היום פוטר הכנסות שהן הכנסות עסקיות בסכומים של מיליארדי שקלים.

יעקב ליצמן: מה הצפי של ההכנסות?

יגאל ברזני: הכנסה מדיבידנד זאת הכנסה פסיבית.

יגאל ברזני: אדם יכול למשוך היום את הכסף בחברה שלו בצורה של הכנסה כשכיר ובצורה של דיבידנד.

יגאל ברזני: אנחנו רוצים ליצור מצב שההכנסות מדיבידנד יימשכו כשכיר כדי לבטח את בעל החברה.

ג'ודי וסרמן: אתם מתקנים את זה רק לגבי חברה משפחתית.

ג'ודי וסרמן: התיקון מאוד מצומצם.

יגאל ברזני: כן.

ראובן ריבלין: אני שואל על הכנסה פסיבית והאבחנה בינה ובין הכנסה אקטיבית.

יגאל ברזני: אנחנו לא מכניסים הכנסה שלא הייתה חייבת בעבר.

סטס מיסז'ניקוב: האם הכנסה משכר דירה לצורך מגורים הייתה פטורה?

יגאל ברזני: גם עכשיו היא פטורה.

סטס מיסז'ניקוב: אותה דירה לצורכי מסחר.

סטס מיסז'ניקוב: מה קורה איתה?

יגאל ברזני: זאת הכנסה שחייבת במס הכנסה.

יגאל ברזני: היא חייבת גם בביטוח לאומי.

סטס מיסז'ניקוב: עד איזה גובה היא פטורה?

יגאל ברזני: אצלנו היא פטורה עד גובה הפטור של 37 אלף שקל.

טלי: אנחנו בסך הכל עשינו סדר.

טלי: תקנות 14 ו15 היו לא הגיוניות.

טלי: במסגרת הסדר שעשינו באנו עם מסר מאוד ברור לנישומים שאומר שאת המס המוגבל לא נחייב בדמי ביטוח לאומי.

טלי: פטורים פה כל ההכנסות שהן פטורות ממס הכנסה או שנקבע עליהן שיעור מס מוגבל.

טלי: שכר דירה עסקי זה כמו עסק לכל דבר.

טלי: תמלוגים הם עסקו של הסופר.

טלי: אנחנו לא ראינו לנכון לקבוע לזה מס מוגבל.

ראובן ריבלין: מה עם אלמנתו?

ראובן ריבלין: התמלוגים ניתנים ליוצר ולאלמנתו.

ראובן ריבלין: זה היגיון ערכי.

משה בר-סימנטוב: אין שינוי.

משה בר-סימנטוב: זה היה קודם וזה ימשיך להיות.

ג'ודי וסרמן: ההצעה שאושרה בקריאה ראשונה דיברה על חיוב ההכנסות הפסיביות.

ג'ודי וסרמן: בדיון הקודם וגם עכשיו באים ומבקשים לפטור חלק מהן ולחייב חלק מהן.

ג'ודי וסרמן: הרשימות לא סגורות.

ג'ודי וסרמן: אני לא מבינה מה כלול בפטור ומה כלול בחיוב.

ג'ודי וסרמן: יכול להיות שלאנשי מס הכנסה ברור מה נכלל בחיוב ומה נכלל בפטור.

ג'ודי וסרמן: אני מבינה שנעשו רשימות לגבי מה כלול בחיוב ומה כלול בפטור.

ג'ודי וסרמן: אני חושבת שהיה ראוי להביא בפני חברי הכנסת רשימה מפורטת של ההכנסות שיש כוונה לחייב ואת הרשימה של ההכנסות שיש כוונה לפטור.

ג'ודי וסרמן: עלו פה כמה סוגי הכנסות.

ג'ודי וסרמן: צריך להביא אתה הרשימה בפני חברי הכנסת.

יהודה טלמון: היה נהוג עד היום שכשההכנסה הפסיבית פחתה בשקל מההכנסה האקטיבית היא הייתה פטורה מדמי ביטוח לאומי.

יהודה טלמון: הפטור שהאמנים מדברים עליו הוא לא נבע מכך שהתמלוגים היו פטורים.

יהודה טלמון: כיוון שהם פחתו ל50% מההכנסה האקטיבית הם היו פטורים.

יהודה טלמון: בא ביטוח לאומי יחד עם אגף התקציבים ואמר שיש תחמוני מס.

יהודה טלמון: מהלכים עליכם אימים בגודל התחמונים.

יהודה טלמון: ביום חמישי הביאו לדוגמה חנות מכולת.

יהודה טלמון: תראו לי מתי ראיתם בעל מכולת שהפך להיות חברה כדי לחסוך בתשלום ביטוח לאומי.

יהודה טלמון: באים ואומרים שרוצים למסות בביטוח לאומי גם הכנסות אקטיביות וגם הכנסות פסיביות.

יהודה טלמון: צדק רואה חשבון עופר מנירב שאמר לכם שמציגים לכם את זה רק מהזווית של דמי ביטוח לאומי.

יהודה טלמון: אם תראו את סך כל המסים שמשלם האזרח תראו שזה עולה על 50%.

שלי יחימוביץ': זאת העמקה של הגבייה בפועל?

יהודה טלמון: על כל דמי הביטוח הלאומי שמשולמים על הכנסות פסיביות לא מקבלים גמלה מחליפת שכר.

משה בר-סימנטוב: כי לא משלמים על גמלה מחליפת שכר.

יהודה טלמון: אומרים לכם שבחברה משפחתית המשחק הוא בידיו של הנישום.

משה בר-סימנטוב: מס הכנסה רואה בזה שכר.

יהודה טלמון: אם מס הכנסה רואה בזה שכר וכתוצאה מזה גם אתם רואים את זה כשכר תשלמו על זה גמלה מחליפת שכר.

יהודה טלמון: אי אפשר להחזיק את המקל בשני קצוות.

יהודה טלמון: הייתה פשרה שאמרה שהסכום ששווה ל5% מהשכר הממוצע יהיה פטור.

יהודה טלמון: אנחנו דיברנו על כך שהסכום הפטור יעמוד על 4200 שקל, שזה זהה לדמי השכירות הפטורים.

יהודה טלמון: הדבר השני שסוכם זה שתהיה הצהרה שתגיד ששיעור המס הכולל על היחיד לא יעלה על שיעור המס השולי המרבי באותה עת.

יהודה טלמון: זאת מדיניות הממשלה.

יהודה טלמון: שיעור המס השולי עומד כרגע על 48%.

יהודה טלמון: לא יכול להיות שאת המשוואה הזאת יפרו.

סטס מיסז'ניקוב: אני מציע ששני הדברים האלה יעלו כהסתייגות של כל הוועדה.

משה בר-סימנטוב: אין היגיון בהצעה שדיברה על 4200 שקל.

משה בר-סימנטוב: אנחנו הרחבנו את בסיס הפטור.

משה בר-סימנטוב: צמצמנו את טווח ההכנסות הפסיביות שעליהן צריך לשלם מס הכנסה.

משה בר-סימנטוב: נתנו איזו שהיא התעלמות מ5% מהשכר הממוצע.

משה בר-סימנטוב: היום זה עומד על 400 שקלים.

משה בר-סימנטוב: אין היגיון בלקבוע עכשיו 4000 שקל.

אבישי ברוורמן: כמה אתם מפסידים?

משה בר-סימנטוב: מצד אחד אנחנו מרוויחים ומצד שני מפסידים.

משה בר-סימנטוב: אנחנו מקווים שבסוף נהיה מאוזנים.

משה בר-סימנטוב: בכך שאנחנו פוטרים פה דיבידנד באופן גורף אנחנו מטיבים לעומת המצב היום.

עופר מנירב: אני אקריא לכם חוזר של המוסד לביטוח לאומי מינואר 2005 שמפריד בין שני סוגים של תמלוגים.

עופר מנירב: סוג אחד זה של יוצר פעיל שמקבל תמלוגים במקביל לפעילותו.

עופר מנירב: במצב כזה יראו את התמלוגים כהכנסה.

עופר מנירב: הסוג השני זה שהיוצר אינו פעיל ומקבל תמלוגים על יצירות שיצר בעבר.

עופר מנירב: במצב כזה יראו את התמלוגים כהכנסה שלא מעבודה.

עופר מנירב: בהצעה שמונחת עכשיו לפניכם הסוג השני שקודם היה פטור יהיה עכשיו חייב.

יגאל ברזני: הוא לא היה פטור.

עופר מנירב: אני מסכים ב100% עם יהודה טלמון.

עופר מנירב: הנושא של תקרת המס השולי הכולל חייב להיות מעוגן בחקיקה.

עופר מנירב: ראיתי הצהרות שניתנו לשולחן הזה שעד היום לא קוימו.

עופר מנירב: אם זה יהיה בחקיקה זה יקוים.

עופר מנירב: מה שקורה היום בהצעה זה שהגענו למס בחברה משפחתית של 60%.

עופר מנירב: אם ההכנסה של חברה משפחתית מגיעה למס השולי צריך לשלם עליה מס של 48%.

עופר מנירב: ההכנסה זאת מחולקת כדיבידנד לבעלי המניות.

עופר מנירב: אתם אומרים שעל אותה הכנסה שהוא שילם עד כה 48% הוא יצטרך לשלם עוד 12%.

עופר מנירב: לפי ההצעה הגענו ל60%.

יגאל ברזני: זה יהיה פטור.

עופר מנירב: זה צריך להיות כתוב בחוק.

עופר מנירב: נניח שאני בעל חברה משפחתית ויש לי 3 אחים שכל אחד מהם מקבל 25%.

עופר מנירב: אני משלם מס הכנסה בשיעור של 48%.

עופר מנירב: הדיבידנד לא הולך רק אלי אלא גם לאחים שלי.

עופר מנירב: אתה תחייב אותם בביטוח לאומי על אותה הכנסה.

עופר מנירב: כל אחד מהם ישלם 12%, סך הכל 60%.

יגאל ברזני: לפי הדוגמה שלך הוא היה חייב בעבר והוא יהיה חייב גם בעתיד.

עופר מנירב: הוא לא היה חייב בעבר.

עופר מנירב: אנחנו רוצים שסך כל המס והביטוח לאומי לא יעבור תקרה מסוימת.

עופר מנירב: לא יכול להיות שעל אותה הכנסה ישלמו 60%.

ראובן ריבלין: כמה אנשים לפי גישתך ולפי גישת החוק הקיים ניצלו את החוק הזה על מנת להרוויח על חשבון קופת המדינה?

עופר מנירב: אני לא חושב שניצלו.

ראובן ריבלין: כמה יכולים לנצל את המצב החוקי שהיה קיים כדי להתחמק ממס?

עופר מנירב: לדעתי כמעט ואין ניצול.

עופר מנירב: ממילא משלמים מס בשיעור המס השולי.

עופר מנירב: נכון שביטוח לאומי לא מקבל כלום, אבל משולם מס הכנסה.

חיים אורון: הם אומרים שהם מפעילים עיקרון אחיד בביטוח לאומי ובמס הכנסה כך שמה שרואים כהכנסה במס הכנסה רואים כהכנסה בביטוח לאומי.

חיים אורון: למה העיקרון הזה לא בסדר?

חיים אורון: זה העיקרון המנחה של ההצעה.

חיים אורון: אתה אומר שעוברים את ה48%.

חיים אורון: תן לנו דוגמאות שמראות שחורגים מהעיקרון הזה.

חיים אורון: אם העיקרון הזה מופעל כדין אני הולך עם זה.

חיים אורון: זה נראה לי עיקרון נכון.

עופר מנירב: אין לי בעיה עם העיקרון, רק שיהיה כפוף לכך ששיעור המס לא יעבור את סך כל שיעור המס שקבעתם.

ראובן ריבלין: האם יכול להיות שהשיטה הפועלת כרגע גורמת להתחמקות ממס של חצי מיליארד שקל?

דני אלקיים: הגבייה של הביטוח הלאומי היא על עצמאי, על שכיר ועל הכנסה פסיבית .

דני אלקיים: על השכיר אנחנו גובים כפי שנקבע בשומה של מס הכנסה לפי סעיף 2.

דני אלקיים: על עצמאי אנחנו גובים על הכנסה כפי שנקבע בשומה של מס הכנסה לפי סעיף 2(1) ו2(8).

דני אלקיים: על הכנסה פסיבית אנחנו גובים מכל הכנסה של מס הכנסה לפי סעיף 2 לפקודה.

דני אלקיים: בתוך סעיף 2 לפקודה יש את כל ההכנסות האחרות, אם זה פנסיה, השכרת דירה, השכרה עסקית, דמי מפתח, תמלוגים.

דני אלקיים: עלתה שאלה מה קורה כאשר העובד הוא שכיר ועצמאי.

דני אלקיים: קבעו תקנה שכשהא

דני אלקיים: יש גם שכיר וגם עצמאי נגבה גם משכיר וגם מעצמאי.

דני אלקיים: עלתה שאלה לגבי איש שהוא שכיר ויש לו הכנסה פסיבית.

דני אלקיים: אמרו שלגבי הכנסה פסיבית יש בעיה.

דני אלקיים: הלכו והתקינו שתי תקנות.

דני אלקיים: שתי התקנות ישנות.

דני אלקיים: הן תאמו את החקיקה שהייתה בזמנו.

דני אלקיים: אמרו שאם האיש שכיר ויש לו הכנסה פסיבית שאינה עולה על ההכנסה כשכיר הוא אינו צריך לשלם דמי ביטוח לאומי, אבל אם עיקר הכנסתו היא פסיבית צריך לגבות גם מפה וגם מפה.

דני אלקיים: אותו דבר גם לגבי עצמאי.

דני אלקיים: זה המצב החוקי שתאם בזמנו.

דני אלקיים: כך קבענו את תקנות 14 ו15.

דני אלקיים: התקנות האלו לא שונו לאורך כל הדרך, למרות שכל החקיקה השתנתה לאורך כל הזמן.

דני אלקיים: באנו ואמרנו שהגיע הזמן לתקן את תקנות 14 ו15.

דני אלקיים: אנחנו ביטוח הדדי.

דני אלקיים: מי שיש לו הכנסות ישלם על פי הכנסתו עד לגובה התקרה, כאשר מי שאין לו הכנסות ישלם מינימום.

דני אלקיים: המינימום היום זה 15% מהשכר הממוצע.

דני אלקיים: אם מישהו מרוויח פחות הוא משלם כאילו הכנסתו היא 1000 שקל.

דני אלקיים: אין שום היגיון להגיד שאחד שיש לו הכנסה של 4000 שקל לא ישלם כלום.

דני אלקיים: זה לא הגיוני.

דני אלקיים: יש פה אנומליה בכך שאחד שאין לו הכנסות משלם ואחד שיש לו הכנסות לא משלם.

אורית נוקד: אני חושבת שצריך לראות על מי יחולו הפטורים.

אורית נוקד: אני חושבת שצריך להחריג את האמנים והיוצרים.

אורית נוקד: מה ההשלכות של התיקון על האוכלוסיות ברמות הכנסה שונות?

אורית נוקד: יכול להיות שיש פגיעה כתוצאה מכך בבעלי הכנסה בינונית ונמוכה.

סטס מיסז'ניקוב: בשביל זה הסתייגנו והעלינו את הסכום ל4200 שקל.

אורית נוקד: אני רוצה לדעת מה המשמעות של ההכנסות על המוסד לביטוח לאומי.

יצחק בן ישראל: הרעיון שהאוצר הביא הוא רעיון נכון.

יצחק בן ישראל: צריך שיהיה פה כלל אחיד שאומר שעל מה שנחשב הכנסה לצורכי מס הכנסה יחול ביטוח לאומי, כשעל מה שלא נחשב לצורכי מס הכנסה לא יחול ביטוח לאומי.

יצחק בן ישראל: הבעיות הן לא עם הרעיון, אלא עם כל מיני תקרות ומגבלות שצריכות לחול.

יצחק בן ישראל: הוסכם פה על ידי כולם שאסור לעבור את סך המס הכולל.

ראובן ריבלין: ההפחתה שלך לא פוגעת בעיקרון שהוא קובע.

ראובן ריבלין: ההגדרה של 5% לא נותנת מענה לדרישות שנדרשו פה.

יצחק בן ישראל: אם קובעים כלל אחיד זה צריך להיות כלל אחיד על כולם.

יצחק בן ישראל: השינוי כעיקרון הוא חיובי, אבל צריך לתת את הדעת לשאלה של מה קורה במצב שעד היום היה ככה ופתאום זה אחרת.

יצחק בן ישראל: השינוי הגדול הוא לגבי אלה שקיבלו תמלוגים שהם נמוכים יותר מהכנסתם השוטפת שעליה משלמים מס.

יצחק בן ישראל: זאת קבוצה די גדולה של אנשים.

יצחק בן ישראל: האמנים זועקים בגלל העניין הזה.

יצחק בן ישראל: צריך לתת את הדעת מה קורה לאנשים ש100 שנה חיו במצב מסוים ופתאום יום אחד הם צריכים להסתגל למצב אחר.

יצחק בן ישראל: יש היגיון לאפשר סידור זמני עד שהדברים יהיו מסודרים.

חיים אורון: אני הולך במידה רבה אחרי דבריו של חבר הכנסת בן ישראל.

חיים אורון: אני רואה את ההיגיון בהצעה שלכם שמסדירה את המערכת, שיש לה עיקרון מנחה שעל פיו הולכים.

חיים אורון: לא ברור עד עכשיו האם הוראת הביטוח הלאומי לגבי אבחנה בין תמלוגים שוטפים להכנסה שהייתה תקפה בפועל בהתנהלות של הביטוח לאומי עומדת להשתנות.

חיים אורון: לגבי האמנים ישנה בעיה שקשורה בשני המסים.

חיים אורון: יצא לי להיתקל בזה כמה פעמים.

חיים אורון: מס על הכנסה מוטל על פי הכנסות של שנה מסוימת.

חיים אורון: אני מדבר על אנשים שהמהות של העיסוק שלהם זה אי אחידות.

חיים אורון: אני חושב שצריכה להיות אבחנה בין תמלוגים פסיביים ואקטיביים לגבי אמנים.

יצחק וקנין: זה לאט לאט יתרחב.

חיים אורון: אנחנו מדברים בקבוצה שרובה הגדול נמצא במצוקה מאוד גדולה.

ראובן ריבלין: האם יש בארץ קרוב ל100 אלף חברות משפחתיות?

ראובן ריבלין: אנחנו שמענו כאן הצהרה שאנחנו מונעים הכנסות למדינה בסך של חצי מיליארד שקל.

ראובן ריבלין: כדי שיהיה חצי מיליארד שקל צריך לפחות 70 אלף חברות פרטיות.

יגאל ברזני: 90 אלף חברות משפחתיות מדווחות לביטוח לאומי.

ראובן ריבלין: חוק היוצרים הוא חוק שנוצר כתוצאה מניסיון וידיעה של הציבור כולו שמדובר בעניין ערכי.

ראובן ריבלין: כשיוצר יוצר יצירה שורה עליו המוזה.

ראובן ריבלין: איש לא יודע מתי המוזה תשרה עליו פעם נוספת.

ראובן ריבלין: יש פוריים יותר, יש פוריים פחות.

ראובן ריבלין: חוק היוצרים בא להבחין בין הכנסה פסיבית לאקטיבית.

ראובן ריבלין: יכול אדם להיות שנה אחת עם פירות רבים מיצירתו ו30 שנה להיות בלי שהמוזה שורה עליו.

ראובן ריבלין: אותם אנשים אשר מפעם לפעם האירו את שמי התרבות בישראל באור נגוהות נמצאים במצב קשה.

ראובן ריבלין: חוק זכויות היוצרים הוא חוק שיש בו את התפישה הערכית.

ראובן ריבלין: אני מבקש שכל הכנסה פסיבית שלא הייתה חייבת במס עד היום לא תהיה חייבת במס גם להבא.

ראובן ריבלין: לא בגלל השאלה אם זה חוסך או מונע מהמדינה כך וכך מיליונים בשנה, אלא בגלל הערך הערכי של ראיית החברה.

ראובן ריבלין: אני רוצה להחריג את נושא התמלוגים שמקבלים אמנים על יצירתם ומוגדרים כהכנסה פסיבית.

משה בר-סימנטוב: הכנסה מתמלוגים ככלל לא הייתה פטורה.

ראובן ריבלין: מה שלא היה פטור אז שגם לא יהיה פטור היום.

ניסן סלומינסקי: כל חיוב בביטוח לאומי יגרור בגינו תשלום גמלה.

ניסן סלומינסקי: עכשיו מנסים על כמה דברים להוסיף תשלום ביטוח לאומי.

ניסן סלומינסקי: כשיגיע היום יצטרכו לשלם בגין זה גמלה.

ניסן סלומינסקי: אתה לא יכול לגבות וכשיגיע היום לא לשלם.

משה בר-סימנטוב: אין היגיון בליצור פטור לאמנים.

משה בר-סימנטוב: זה נוגד את כל הרציונאל של מה שאנחנו עושים פה.

משה בר-סימנטוב: הכנסה מתמלוגים הייתה חייבת אז ותמשיך להיות חייבת בתיקון שאנחנו מציעים.

משה בר-סימנטוב: הכנסות בחברה משפחתית היו חייבות בביטוח לאומי.

משה בר-סימנטוב: בפועל הן לא היו משלמות עליהן ביטוח לאומי בגלל מועדי החיוב.

משה בר-סימנטוב: על מנת ליצור את החיוב הזה יצרנו האחדה במועד שבו משלמים מס הכנסה למועד שבו ישלמו ביטוח לאומי.

משה בר-סימנטוב: אנחנו מתקנים את לוח י' לגבי הכנסות פסיביות שאינן הכנסות מעבודה ואינן הכנסות מעצמאי.

משה בר-סימנטוב: אנחנו מורידים את שיעור הביטוח הלאומי עליהן ל7% מ11% כך שביחד עם ה5% של ביטוח בריאות נגיע ל12% במקום 16% שיש היום.

משה בר-סימנטוב: סעיף 71(17) משנה את הקצבות המדינה למוסד לביטוח לאומי ומפחית את העברות שנותן אוצר המדינה למוסד לביטוח לאומי ב100 מיליון שקל החל משנת 2008.

משה בר-סימנטוב: בחוברת הכחולה ההפחתה הייתה בסך 200 מיליון.

משה בר-סימנטוב: כעת אנחנו מעמידים את ההפחתה על 100 מיליון.

משה בר-סימנטוב: סעיף 81 הוא סעיף משלים ל71.

משה בר-סימנטוב: החישובים נעשים באופן פרטני בהשתתפות לפי ענפים ובאופן כולל על סך הגבייה של המוסד לביטוח לאומי.

משה בר-סימנטוב: 71(13) בסעיף 348 – (1) במקום כותרת השוליים יבוא "סכום מרבי, סכום מזערי וסכום שלא יובא בחשבון"; (2) אחרי סעיף קטן (א) יבוא: "(א1) לעניין דמי ביטוח המשתלמים לפי הוראות סעיף 335, לא תובא בחשבון ההכנסה של מבוטח מהמקורות המפורטים בסעיף 2 לפקודת מס הכנסה, שאינה הכנסה מעבודתו כעובד או כעובד עצמאי, אשר אינה פטורה מתשלום דמי ביטוח לפי סעיף 350 ואינה עולה על סכום השווה ל-5% מהשכר הממוצע.

משה בר-סימנטוב: (13א) בסעיף 350, בסעיף קטן (א) – (1) בפסקה (6), במקום האמור בה יבוא: "(6) הכנסה החייבת במס לפי הואות סעיף 125ב לפקודה, שאינה הכנסה לפי סעיף 373א וכן הכנסה החייבת במס לפי הוראות סעיף 125ג(ב) או (ג) לפקודה".

משה בר-סימנטוב: (2) בפסקה (7), במקום האמור בה יבוא: "(7) הכנסה מדמי שכירות שחלות עליה הוראות סעיף 122 לפקודה, הכנסה מדמי שכירות מחוץ לישראל שחלות עליה הוראות סעיף 122א לפקודה הוכנסה שאינה הכנסה מעבודה כעובד או כעובד עצמאי, הפטורה ממס לפי כל דין, למעט הכנסה מפנסיה מוקדמת כהגדרתה בסעיף 345ב(א) ולמעט הכנסה ששר האוצר בהסכמת שר הרווחה ובאישור ועדת הכספים של הכנסת יקבע.

משה בר-סימנטוב: (15) בסעיף 371, האמור בו יסומן "(א)" ואחריו יבוא: "(ב) על אף האמור בסעיף קטן (א) ובהוראות שלפיו, מבטוח שהוא עובד, עובד עצמאי או עובד ועובד עצמאי, שיש לו גם הכנסה מהמקורות המפורטים בסעיף 2 לפקודת מס הכנסה, אשר אינה הכנסה מעבודתו כעובד ואינה הכנסה מעבודתו כעובד עצמאי (בסעיף זה – הכנסה אחרת), ישלם דמי ביטוח גם בעד הכנסתו האחרת, בשיעור החל על הכנסה אחרת של מי שאינו עובד ואינו עובד עצמאי, וזאת אף עם הכנסתו האחרת פחותה ממחצית סך הכנסותיו.

משה בר-סימנטוב: " (16) אחרי סעיף 373 יבוא: "מועד חיוב מיוחד 373א.

משה בר-סימנטוב: בדמי ביטוח.

משה בר-סימנטוב: הפיקה חברה מהחברות המנויות בסעיפים 64 עד 64א1 לפקודה לפי העניין, הכנסה חייבת כהגדרתה בסעיף 1 לפקודה, בשנת מס פלונית, יראו את ההכנסה האמורה כאילו חולקה כדיבידנד בסוף אותה שנת מס, לחברי החברה או לבעלי המניות בה, לפי העניין, הכל בהתאם לזכותם היחסית ברווחי החברה במועד האמור.

משה בר-סימנטוב: " תיקון ללוח י' טור ג' אחוזים מההכנסה או מהשכר לפי סעיפים 337(א) ו340(א) על החלק העולה על מחצית השכר הממוצע למבוטח שאינו עובד ואינו עובד עצמאי 0.16, 1.67, 0.07, 1.31, 0.14, 3.65, 7.

משה בר-סימנטוב: סעיף 71(17) (א) תחת הכותרת "שיעור דמי הביטוח בעד שנת 2008, במקום טור ה' יבוא: טור ה' הקצבות אוצר המדינה לפי סעיף 32(ג1) 0.09, 0.08, 0.03, 0.02, 0.06, 0.02, 0.1, 0.02, 0.25, 0.67.

משה בר-סימנטוב: 3) תחת הכורת "שיעור דמי הביטוח בעד שנת 2009 ואילך, במקום טור ה' יבוא: טור ה' הקצבות אוצר המדינה לפי סעיף 32(ג1) 0.09, 0.08, 0.03, 0.02, 0.06, 0.02, 0.1, 0.02, 0.25, 0.67.

משה בר-סימנטוב: סעיף 81: בחוק המדיניות הכלכלית לשנת הכספים 2005 (תיקוני חקיקה), התשס"ה-2005 (1) בסעיף 2(1) – א.

משה בר-סימנטוב: בפסקת משנה (א), במקום 8.16% יבוא 7.92%; ב.

משה בר-סימנטוב: בפסקת משנה (ב), במקום 5.82% יבוא 5.65%; (2) בסעיף 7(א) בפסקה (1) – א.

משה בר-סימנטוב: בפסקת משנה (א), במקום 2.98% יבוא 7.74%; ב.

משה בר-סימנטוב: בפסקת משנה (ב), במקום 5.82% יבוא 5.65%.

סטס מיסז'ניקוב: תודה רבה, סיימנו את הפרק הזה.